gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl da en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Ordenan a retirada do vídeo 'Vilingüismo' e o peche da web da AMI
Sábado, 01 de outubro de 2022
Atenden a denuncia de Galicia Bilingüe
"Puidese ser constitutivo dun delito relativo ao exercicio dos dereitos fundamentais e liberdades públicas e de delito de ameazas e de coaccións", di o xuíz.
Tags: 'Vilingüismo' AMI auto Galicia Bilingüe peche
Detalle do filme 'Vilingüismo'
O Xulgado de Instrución número sete de Vigo ordenou o 5 de febreiro o peche da web Assembleia da Mocidade Independentista (AMI) e a retirada do vídeo de debuxos animados Vilingüismo, onde se conta a historia dunha vila galega que é invadida por un grupo de alieníxenas que queren terminar co galego e impoñer o castelán.
Porén, hai un grupo de mozos que se han opoñer ao hipnótico "bilingüismo harmónico" dos extraterrestres. A fita foi realizada polo colectivo independentista con motivo do Día das Letras de 2008 e pódese ver e descargar na web de GzVídeos.
A asociación Galicia Bilingüe realizou unha denuncia no mes de xuño dese ano . Nun comunicado sinalaron que o filme "narraba as accións dunha cuadrilla de mozos independentistas a favor do monolingüismo en galego e defendía que a única saída para impor as súas teses radicaba na loita violenta".
"Na cinta aparecían representados directivos de Galicia Bilingüe á beira dun autobús co logotipo da entidade, que finalmente voaba polo aire polo estalido dunha bomba", describe esta asociación no comunicado.
A resolución ditada polo maxistrado Ventura Pérez Mariño atende as queixas de Galicia Bilingüe. No auto sinálase que o vídeo "puidese ser constitutivo dun delito relativo ao exercicio dos dereitos fundamentais e liberdades públicas e de delito de ameazas e de coaccións".
O xuíz engade que non se esclareceu "coa consistencia necesaria" quen son os autores do vídeo e da web, polo que decreta tanto a retirada das imaxes e a clausura da web da AMI. Ante a decisión, sinalan desde o colectivo, "cabe recurso de apelación no prazo de tres dias por parte do avogado da causa".
"Da AMI queremos, como naquel momento, facer un chamamento á resposta e á acción perante este ataque á liberdade de expresión. O fascismo organizado, xunto coa axuda dos xulgados, da corrupción e das forzas de seguridade (agora coa unidade de delitos telemáticos á vangarda) queren fechar a nosa páxina. E nós dicimos ben alto: Fecharedes a nosa páxina, nós abriremos 100 mil!!! Fascistas, as vosas agresións van vos saír moi caras", afirman na súa web.
Anterior: Citación de tres militantes da AMI polo vídeo (24/09/2008)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Web da AMI este venres pola mañá (clique para ampliar)
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto